తెరాసలో అంతర్మథనం ప్రారంభమైంది: లక్ష్మణ్‌ - TS BJP President Laxman Pressmeet - EENADU
తెరాసలో అంతర్మథనం ప్రారంభమైంది: లక్ష్మణ్‌
దిల్లీ: లోక్‌సభ ఎన్నికల్లో తెరాసకు ప్రజలు చెంపపెట్టులాంటి తీర్పు ఇచ్చారని భాజపా తెలంగాణ అధ్యక్షుడు లక్ష్మణ్‌ అన్నారు. భాజపాకు చెందిన నలుగురు అభ్యర్థులు గెలవడమే కాకుండా దాదాపు 20 శాతం ఓట్లు వచ్చాయన్నారు. మరో రెండు, మూడు సీట్లు గెలిచే అవకాశమున్నప్పటికీ కొద్దిలో తప్పాయని చెప్పారు. మహబూబ్‌నగర్‌, పెద్దపల్లి సీట్లు దక్కించు అవకాశం ఉన్నప్పటికీ అభ్యర్థుల ప్రకటనలో ఆలస్యం తదితర కారణాలతో కోల్పోయామన్నారు. దిల్లీలో లక్ష్మణ్‌ మీడియాతో మాట్లాడారు. తెలంగాణలో తాము ఊహించిన దానికంటే ప్రజలు ఆదరించారన్నారు. భాజపాలో చేరతామంటూ పలువురు తెరాస, తెదేపా, కాంగ్రెస్‌ నేతలు ఇప్పటికే తమను సంప్రదిస్తున్నారని మీడియా ప్రతినిధులు అడిగిన ఓ ప్రశ్నకు సమాధానంగా చెప్పారు. ఇప్పటికే తెరాసలో అంతర్మథనం ప్రారంభమైందని లక్ష్మణ్‌ వ్యాఖ్యానించారు.
అలాంటి వాళ్లందరికీ స్వాగతం పలుకుతున్నాం
మోదీ నాయకత్వాన్ని బలపరిచేవాళ్లు, తెలంగాణ పాలనలో మార్పు కోరుకునేవాళ్లు, కుటుంబ పాలనకు స్వస్తి పలకాలనుకునేవాళ్లందరికీ భాజపాలోకి స్వాగతం పలుకుతున్నామని లక్ష్మణ్‌ అన్నారు. భాజపా కార్యకర్తలెవరూ అభద్రతా భావంతో ఉండాల్సిన అవసరం లేదని చెప్పారు. బెంగాల్‌ తరహా పోరాటాలకు వెనుకంజవేయబోమని స్పష్టం చేశారు. రానున్న రోజుల్లో తప్పనిసరిగా తెలంగాణలోనూ పాగా వేస్తామని ఆయన ధీమా వ్యక్తం చేశారు. భాజపాతోనే సామాజిక న్యాయం సాధ్యమవుతుందని.. మహిళలకు పెద్దపీట వేసే పార్టీ తమదని చెప్పారు.
teraasalo antarmathanam praarambhamaindi: lakshmanm - TS BJP President Laxman Pressmeet - EENADU
teraasalo antarmathanam praarambhamaindi: lakshmanm
dilli: lokesabha ennikallo teraasaku prajalu chempapettulanti teerpu icharani bhajapa telamgaana adhyakshudu lakshmanm annaru. bhajapaku chendina naluguru abhyardhulu gelavadame kakunda daadaapu 20 saatam otlu vachaayannaaru. maro rendu, moodu seetlu geliche avakaasamunnappatiki koddilo tappayani cheppaaru. mahaboobnagarym, peddapalli seetlu dakkinchu avakaasam unnappatikii abhyardhula prakatanalo aalasyam taditara kaaranaalatoe kolpoyamannaru. dilleelo lakshmanm meediatho matladaru. telamgaanalo taamu oohinchina daanikante prajalu aadarinchaarannaaru. bhajapalo cheratamantu paluvuru terasa, tedepa, congresse nethalu ippatike tamanu sampradistunnaarani media pratinidhulu adigina oo prasnaku samaadhaanamgaa cheppaaru. ippatike teraasalo antarmathanam praarambhamaindani lakshmanm vyaakhyaaninchaaru.
alanti vaallandarikii swaagatam palukutunnam
modii naayakatvaanni balaparichevallu, telamgaana paalanalo maarpu korukunevallu, kutumba paalanaku swasti palakaalanukunevaallanda bhajapaloki swaagatam palukutunnamani lakshmanm annaru. bhajapa kaaryakartalevaruu abhadrata bhaavamto undaalsina avasaram ledani cheppaaru. bengalle taraha poraataalaku venukanjaveyabomani spashtam chesaru. raanunna rojullo tappanisarigaa telamgaanaloonuu paga vestamani aayana dheema vyaktam chesaru. bhajapatone saamaajika nyaayam saadhyamavutundani.. mahilalaku peddapeeta vese party tamadani cheppaaru.